Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar tel. 254-348
i fra Tomislav Ćurić knjižničar
Zadar, 6. siječnja 2012.

2(102)2011.

Evanđelje Mt 2,1-12 Dođosmo s istoka pokloniti se kralju. Čitanje svetog Evanđelja po Mateju Kad se Isus rodio u Betlehemu judejskome u dane Heroda kralja, gle, mudraci se s istoka pojaviše u Jeruzalemu raspitujući se: »Gdje je taj novorođeni kralj židovski? Vidjesmo gdje izlazi zvijezda njegova pa mu se dođosmo pokloniti.« Kada to doču kralj Herod, uznemiri se on i sav Jeruzalem s njime. Sazva sve glavare svećeničke i pismoznance narodne pa ih ispitivaše gdje se Krist ima roditi. Oni mu odgovoriše: »U Betlehemu judejskome jer ovako piše prorok: ’A ti, Betleheme,zemljo Judina! Nipošto nisi najmanji među kneževstvima Judinim jer iz tebe će izaći vladalac koji će pâsti narod moj – Izraela!’« Tada Herod potajno dozva mudrace i razazna od njih vrijeme kad se pojavila zvijezda. Zatim ih posla u Betlehem: »Pođite«, reče, »i pomno se raspitajte za dijete. Kad ga nađete, javite mi da i ja pođem te mu se poklonim.« Oni saslušavši kralja, pođoše. I gle, zvijezda kojoj vidješe izlazak iđaše pred njima sve dok ne stiže i zaustavi se povrh mjesta gdje bijaše dijete. Kad ugledaše zvijezdu, obradovaše se radošću veoma velikom. Uđu u kuću, ugledaju dijete s Marijom, majkom njegovom, padnu ničice i poklone mu se. Otvore zatim svoje blago i prinesu mu darove: zlato, tamjan i smirnu. Upućeni zatim u snu da se ne vraćaju Herodu, otiđoše drugim putem u svoju zemlju. Riječ Gospodnja.

Značenje imena: TRI KRALJA
Gašpar: «Blagajnik»
Melhior: «»Kralj svjetla»
Baldasar» Bog štiti njegov život»
Atributi: Kraljevi s darovima, kruna i zvijezda kod jaslica
Zaštitinici: hodočasnika i putnika, krznara, proizvođača igraćih karata, gostioničara, protiv ureknuća, epilepsije, (padavice), nevremena i tuče.
Reinhard H. Gruber

Božićni koncert klapa
Naše Nadbiskupije održava se na Bogojavljenje, u petak, 6. siječnja, u
našoj crkvi sv. Frane u Zadru s početkom u 20 sati.
Nastupaju 23 klape - ženske klape: Kondura, Barufa, Anima maris, Vokalni sastav Magnificat, Kandelora, Libar, Zikva i Kapric, te muške klape: Kadena, Vir, Bibinje, Ponistra, Kaleta, Galija, Kolajna, Sukošan, Koporan, Donat, Ardura, Težaci, Jargola, Ponistra i Condura.
Ulaz je za sve posjetitelje slobodan.

Tri kralja - Bogojavljenje godine B (Mt 2,1-12)
Popričesna meditacija
Pogani su prepoznali Zvijezdu i ispunjenje proroštva, a njegov je narod ostao slijep pred pojavom Mesije. U kraljevima se tako dade prepoznati Bog kao Bog svih ljudi, svih naroda, jer su, prema staroj kršćanskoj tradiciji, mudraci koji dođoše izdaleka predstavnici ljudskih rasa. Oni su ovdje slika novog Božjeg naroda, Crkve, koja okuplja sve ljude, a u koju se stupa po vjeri i pokonstvu.
Zlato, tamjan i pomast u istočnoj su kulturi puni simbolike: prineseno zlato simbolizira da novorođenoga priznaju kraljem, tamjan da ga priznaju Bogom, pomast da ga priznaju čovjekom.
A što sam ja spreman darovati Tebi? Jesam li spreman darovati svoje zlato? Jesam li spreman barem što žrtvovati za Tebe? Vide li ljudi da pripadam Tebi? Da je moj život osmišljen u predanju Tebi? Širi li se oko mene miris čežnje za Tobom?
A po meni se Bog danas objavljuje budućem naraštaju. Ljudi oko mene slavit će “Oca našega na nebesima” ako vide moja dobra djela koja proizlaze iz predane ljubavi. No, nije smisao vjere tek “biti dobar”, nego: svojom dobrotom proslavljati Boga. To je autentičan znak Isusovog učenika.
Želim se danas pokloniti Zvijezdi, Kristu, koji kao “Svjetlo istinsko koje dođe na svijet” neka obasja moj životni put i prosvjetli moj život. Daj, od danas pa nadalje, da cijeli moj život bude neprestano poklonstvo pred Tobom.
Priredio: Dario Miletić

Krštenje Gospodinovo godine B
(Mk 1,7-11) Popričesna meditacija
Isus dolazi na Jordan, rijeku koja dijeli pustinju od Obećane zemlje, ondje gdje je oslobođeni narod uveden u zemlju obećanja.
Pri svakom krštenju djeteta ponavlja se isti prizor i čuje isti glas - za tjelesna osjetila na nevidljiv način - koji je govorio Isusu pri njegovom krštenju: “Ti si sin moj, Ljubljeni! U tebi mi sva milina!” To bi se još moglo izreći kao: “Ti si moj ponos, ti si moja radost!” Na svakom našem krštenju, koje – možda - premalo ozbiljno shvaćamo, Bog je i nama rekao: “Ti si moje ljubljeno dijete, ti si moja radost, moja ljubav!”
To je rečeno i meni. Ja sam dijete Božje ljubljeno, subaštinik neba.
Neka me te riječi uvjeravaju da je ova zemlja ljepša jer ja postojim, da je nebo ljepše jer sam za nebo određen. I daj da, po čudesnom obraćenju moga srca, ja doprinosim svijetu pravde i ljubavi.
Priredio: Dario Miletić

Čestitka fra Ilije Barišić,
misionara
Katungo i Mumbere čestitaju Božić i Novu 2012
Izlazim iz sobe za posjete, idem hodnikom i još se smijem,
pa kako i nebih. Katungo je drugi osnovne, a Mumbere četvrti srednje.
Došli sa bakom i donijeli zahvalne darove.
Katungo donio lijepog kestenjastog Miša, a Mumbere crvenog pijevca.
(NB.Ime Katungo znači Najmanji ili Zadnji; a Mumbere znači-Prvorođenac!)
Posve spontano, ozbiljno i odvažno, mali Katungo, gledajući brata, pita Fratra:
'Padri (oče), recite Vi meni tko je Malom Isusu bliži i sličniji:
Mumbere(=Prvorođenac) ili Katungo(= Najmanji)?'
Haa...haa..smijem se ali produžavam dah da nađem odgovor...
Tko je Malom Isusu bliži i sličniji??...
Pa ti i Mumbere ste braća, vi se najbolje poznate,velim mu ...
Daj ti meni reci tko je od vas dvoice bliži i sličniji Malom Isusu...
A mali Katungo kao da je imao odgovor već spreman:
'Mumbere je bliži Malom Isusu jer je Prvorođenac i već se Pričešćuje, ali
Katungo mu je sličniji jer Mali Isus voli najmanje i sa najmanjima se poistovjećuje!'
Baka ga okuraži... Mene razveseli, velim: Bravo Katungo, zaslužuješ božićnu nagradu!'
Tko otkrije Veličinu Malenih, taj je najbliži Prvorođencu!
Katungo i Mumbere čestitaju Božić, pozdravljaju svoju braću i sestre – svu djecu i mlade, svoje nove roditelje – sve Kume i Kumove koji, svojim činom kumstva pokazuju
da Utjelovljena Ljubav zaista nema granica. (Nastavak na zadnjoj stranici)

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 9 i od 17,30 do 18,30 sati
Nedjeljom i blagdanom prije sv. Mise.

Nedjelja 1. I. 2012. SVETA MARIJA BOGORODICA - Mise u 8,30 u 10 i 19 satiPonedjeljak 2. I. Bazilije, Grgur
Utorak 3. I. PRESV. IME ISUSOVO — molitva sv. Anti . Svakog utorka u našoj crkvi je molitva naših svećenika i vjernika: KRUNICOM ZA PRAVDU u 18,30 sati.
Srijeda 4. I. Anđela Foligno, Borislava
Četvrtak 5. I. Emilijana, Miljenko. Blagoslov vode u 19 sati. Ponjeti posude za vodu.
Petak 6. I. BOGOJAVLJENJE - TRI KRALJA Dan sv. Djetinjstva. Mise u 8,30 u 10 i 19 sati. Nastup KLAPA u 20 sati u našoj crkvi sv. Frane.
Subota 7. I. Rajmund, Rajko
Nedjelja 8. I. 2012. KRŠTENJE GOSPODINOVO
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati.
Služba časova (časoslov): svagdanom u sv. Misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise.
Euharistijsko klanjanje: u petak poslije Mise .
KRUNUCA svaki dan u 18,30 sati
2. i 6. siječnja 2012. ŽIVE JASLICE u Jankolovici u 18 sati
06. I. 2012. KOCERT KLAPA u našoj crkvi sv. Frane u 20 sati

(nastavak sa str. 3)
Isus je Prvorođenac – Mumbere, ali Isus je postao Malen – Katungo jer voli svu djecu i svim ljudima daje mogućnost da po Njemu postanu Djeca Božja.
'Dobro vam došao Božić i Sveto Porođenje Isusovo!' Sretna i blagoslovljena 2012! Katungo, Mumbere i Fra Ilija – Katungo
****************************************
U ime svih naših učenika, đaka i studenata, svim Kumama i Kumovima;
U ime svih nahranjenih i odjevenih, njegovanih i utješenih;
svim Dobročiniteljima i
Prijateljima Isusove najmanje braće, SRETAN BOŽIĆ,
OBILJE MIRA I BOŽJEG BLAGOSLOVA U NOVOJ 2012, ŽELI SVIMA
odani i zahvalni Fra Ilija Barišić, ofm misionar

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)